Kjell Arne Bratli

Kjell Arne Bratli (født 25. august 1948 i Norge) er en norsk kommandør, forfatter, tidligere journalist og redaktør i dagspresse og militære tidsskrifter som var Stortingets ombudsmann for Forsvaret fra 2006 til 2014.
Bratli er utdannet ved Sjøkrigsskolen og har tjenestebakgrunn fra sjø, land og spesiell tjeneste. Han var gruppesekretær for Arbeiderpartiets stortingsgruppe 1978-1981, og spesialrådgiver for Stortingets presidentskap 2003-2006. Under Sovjetunionens ti-årige okkupasjon av Afghanistan på 1980-tallet fulgte han periodevis mujahedinske grupper mot sovjetiske styrker i Afghanistan. Bratli spilte en nøkkelrolle i oppbyggingen av det som skulle bli et effektivt presse- og informasjonssystem i NATO gjennom de såkalte APIC (Allied Press- and Information Centre). Han var selv mobilisert som Sjef APIC og som Sjef P&I i Sjøforsvaret. Han har vært aktiv i Norske Reserveoffiserers Forbund og i den inter-allierte reserveoffisersorganisasjonen CIOR.
Bratli har skrevet en rekke bøker knyttet til forsvar og nasjonal sikkerhet, herunder særoppdrag i Irak. Han har også skrevet en rekke andre bøker, hvorav flere omhandler Brunstad Christian Churchs historie og fremtredende ledere i Brunstad Christian Church, men han er ikke selv medlem av trossamfunnet. Videre har han skrevet flere humorbøker om golf.
Bratli har flere utmerkelser. Han er medlem The Royal & Ancient Golf Club of St. Andrews.


== Bibliografi (utvalgt) ==
Norges Sikkerhet og Europeisk Utenrikspolitikk for 1980-årene (, m.fl.) – Europabevegelsen
Kåre Willoch – vår nye Statsminister – Samfunnsforlaget
Hortens Turnforening 125 år, Horten 1985.
Bak en åpen dør. Oslo 1986.
De siste årene, Horten 1986.
Fra Det Gyldne Horn til Fagforeningskamp, Oslo 1990.
100 år i lokalsamfunnet, H&O Privatbank/DNB, Horten 1991.
Golfåret 1993. Stockholm 1993/94.
Sjøoffiser og Samfunnsbygger. 1994 – Sjømilitære Samfund
Hvordan bli en golfer – J.W. Cappelens Forlag – ISBN 82-02-15722-6
Birdie – Golfens Glade Galskaper. 1996 – J.W. Cappelens Forlag
Den Store Golfboken. Oslo/Stockholm/København 1997.
Fy farao, for et slag – Fortuna forlag –  ISBN 82-7668-025-9
Korsets vei – Stiftelsen Skjulte Skatters Forlag – ISBN 82-91305-23-4
Seilas mot himmelens kyst – Stiftelsen Skjulte Skatters Forlag – ISBN 82-91305-32-3
Oppdrag Bagdad – Fortuna Forlag – ISBN 82-7668-036-4
Jageren Sleipner – Sjømilitære Samfund
En Herrens kriger – Stiftelsen Skjulte Skatters Forlag
Paradis rett forut – Stiftelsen Skjulte Skatters Forlag
Med Kongen til fornyet kamp. – Sjømilitære Samfund
Drivende krefter – – Høgskolen i Vestfold
Glimt fra Golf og Gård. Borre Golfklubb. 1999
Med Kongen til fornyet kamp. Marinen under Den andre Verdenskrig). 2000
Sjøforsvaret dag for dag 1814-2000. 2001. (Produsent)
Ombudsmannen for Forsvaret 1952-2002. 2002
Maritim strategi for det 21. århundre, Forsvarets maritime kapasiteter. 2002 (Produsent)
En Herrens Tjener. 2003
Ramsund Orlogsstasjon 90 år. 2003
Drivende Krefter – teknisk utdanning i Horten 1855-2005
En Herrens Hyrde. 2007


== Referanser ==


== Eksterne lenker ==
Sjømilitære artikler
Portrettintervju av Bratli i Forsvarets forum
Sjømilitære Samfund
Marinens tekniske skole
Fotografen Anders Wilse
En underlig Horten-historie